**Ծառայության նկարագիր**

|  |  |
| --- | --- |
| Անվանում | Ֆիզիկական անձանց որպես պարգև ստացած զենքը պահելու և կրելու թույլտվության տրամադրում՝ անժամկետ։ |
| Արդյունք | Թույլտվության տրամադրում։  Թույլտվության տրամադրման մերժում։ |
| Դիմումատու | Ֆիզիկական անձ։ |
| Ծառայության տեսակ | Ծառայությունը մատուցվում է թղթային եղանակով։ |
| Ներկայացման ենթակա տեղեկատվություն | Պարգևատրման փաստաթղթերը՝   1. անձը հաստատող փաստաթղթի պատճեն, 2. 3x4 սմ չափի երկու լուսանկար, 3. զենքի տիրապետումը խոչընդոտող հիվանդությունների և առողջական վիճակների բացակայության մասին բժշկական եզրակացություն, 4. զենքի հետ կապված և անվտանգության կանոնների իմացության տեսական և գործնական քննությունները հանձնելու համապատասխան փաստաթուղթ: |
| Կոնտակտային տվյալներ | **Հեռախոս՝ +(374)10 596 147, +(374)10 596 412**  **Էլ․ փոստ՝** [**haagv@police.am**](mailto:haagv@police.am) |
| Գործընթաց | Նշված փաստաթղթերը ներկայացնելուց հետո կատարվում են փաստաթղթերի ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ, որից հետո քաղաքացուն տրվում է զենքի համապատասխան որպես պարգև ստացած զենքը պահելու և կրելու ամժամկետը թույլտվություն։  Թույլտվություն ստանալու դիմումում կամ կից փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում **Հայաստանի Հանրապետության ոստիկանությունը** դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները:  Թույլտվություն ստանալու դիմումը Հայաստանի Հանրապետության ոստիկանությունը մերժում է, եթե` դիմողը ներկայացրել է ոչ ճիշտ տեղեկատվություն, կամ ներկայացված փաստաթղթերը ամբողջական չեն կամ ներկայացվել են անճշտություններով, և սահմանված ժամկետում դիմումատուն չի վերացրել նշված թերությունները, դիմողը չի ապահովել զենք պահելու անհրաժեշտ պայմանները, ինչպես նաև եթե առկա է սույն օրենքի 17-րդ հոդվածի 7-րդ մասով նախատեսված հիմքերից որևէ մեկը։  Որպես պարգև տրված զենքը պարգևատրվողին է հանձնվում սեփականության իրավունքով՝ զենք պահելու և կրելու թույլտվությամբ՝ անժամկետ: |
| Ծառայության վճար | Նախատեսված չէ։ |
| Վճարում | Նախատեսված չէ։ |
| Կարգավորումներ | «Զենքի շրջանառության կարգավորման մասին» օրենք։  [2023 թվականի ապրիլի 13-ի թիվ 505-Ն ՀՀ կառավարության որոշումը՝ «Զենքի տիրապետումը խոչընդոտող հիվանդությունների և վիճակների ցանկը սահմանելու մասին](https://www.arlis.am/DocumentView.aspx?docID=176456)»։  [2023 թվականի մայիսի 11-ի թիվ 4-Ն ՀՀ ներքին գործերի նախարարության ոստիկանության պետ-ներքին գործերի նախարարի տեղակալի հրամանը՝ «Ֆիզիկական և իրավաբանական անձանց քաղաքացիական և ծառայողական զենքի համապատասխան թույլտվություն տրամադրելու, զենքը փոխանցելու, օտարերկրյա քաղաքացիների կողմից ՀՀ-ում քաղաքացիական զենք ձեռք բերելու կարգը, թույլտվությունների ձևերը սահմանելու և ՀՀ ներքին գործերի նախարարության 2002 թվականի մարտի 15-ի թիվ 101 հրամանն ուժը կորցրած ճանաչելու մասին](https://www.arlis.am/DocumentView.aspx?docID=178164)»։  2023 թվականի հունիսի 1-ի թիվ 896-Ն ՀՀ կառավարության որոշումը՝ «Զենքը պահելու պայմաններին և կրելու կարգին վերաբերող պահանջները, զենքի հավաքածու կազմելու և զենքի հավաքածու ցուցադրելու կանոնները, վաճառքի, փոխանցելու, ձեռք բերելու, ցուցադրելու, պահելու և փոխադրելու կարգը սահմանելու, ինչպես նաև ՀՀ կառավարության 1999 թվականի հոկտեմբերի 26-ի թիվ 673 որոշումն ուժը կորցրած ճանաչելու մասին»։  2023 թվականի օգոստոսի 28-ի թիվ 3-Ն ՀՀ ներքին գործերի նախարարի հրամանը՝ «Բացառությամբ սառը և նետողական զենքերի, առաջին անգամ զենք, այդ թվում՝ առաջին անգամ ակոսափող հրազեն ձեռք բերող քաղաքացիների կողմից զենքի հետ կապված և անվտանգության կանոնների իմացության տեսական և գործնական քննություն հանձնելու կարգը սահմանելու մասին»։  2021 թվականի ապրիլի 1-ի թիվ 429-Ն ՀՀ կառավարության որոշումը՝ «Քաղաքացիական և ծառայողական զենքի և ռազմամթերքի քրեագիտական պահանջները հաստատելու մասին»։  2021 թվականի ապրիլի 29-ի թիվ 27-Ն ՀՀ առողջապահության նախարարի հրամանը՝ «Առողջապահության նախարարի 2016 թվականի մարտի 1-ի թիվ 07-Ն հրամանում լրացում կատարելու մասին»։ |
| Բողոքարկման ընթացակարգ | Թույլտվություն ստանալու դիմումը մերժելու որոշումը կարող է բողոքարկվել օրենքով սահմանված կարգով: |